Na podlagi [Zakona o uresničevanju javnega interesa za kulturo](http://pisrs.si/Pis.web/pregledPredpisa?id=ZAKO3370) (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg) in Pravilnika o sofinanciranju objektov kulturne dediščine v Občini Polzela (Polzelan, poročevalec Občine Polzela – Uradne objave, št. 5/17 in 2/21) Občina Polzela objavlja

**JAVNI RAZPIS**

**za sofinanciranje objektov kulturne dediščine**

**na območju Občine Polzela v letu 2021**

1. **Naziv in sedež podeljevalca sredstev**

Občina Polzela, Malteška cesta 28, 3313 Polzela, telefon: 03/70 33 200, elektronska pošta: obcina.polzela@polzela.si.

1. **Namen javnega razpisa**

Predmet sofinanciranja so akcije, povezane z adaptacijo, prenovo, zaključnimi deli in zaščito objektov kulturne dediščine, ki so razglašeni za kulturni spomenik ali drugo dediščino, restavratorske in sanacijsko-konservatorski posegi na objektih kulturne dediščine in redno vzdrževanje objektov kulturne dediščine in njihove okolice.

1. **Pogoji za pridobitev sredstev:**
* da je enota razglašena za kulturni spomenik državnega ali lokalnega pomena na območju Občine Polzela oziroma je ovrednotena kot kulturna dediščina (enota je vpisana v Register kulturne dediščine),
* da ima predlagatelj zagotovljeno finančno konstrukcijo za izvedbo prijavljenega projekta,
* da ima  predlagatelj za poseg pridobljeno ustrezno dovoljenje, v skladu z Gradbenim zakonom, če je to potrebno,
* da ima za poseg pridobljeno kulturnovarstveno soglasje pristojnega Zavoda za varstvo kulturne dediščine Slovenije.
1. **Upravičenci do razpisanih sredstev**

Upravičenci do sredstev so pravne in fizične osebe, ki izpolnjujejo naslednje osnovne pogoje:

* da imajo sedež v Občini Polzela,
* da izpolnjujejo kriterije Pravilnika o sofinanciranju objektov kulturne dediščine v Občini Polzela,
* da imajo do Občine Polzela poravnane vse pogodbene obveznosti iz preteklega leta,
* da imajo v lasti ali v upravljanju kulturni spomenik oziroma enoto, ki je razglašena za kulturni spomenik državnega ali lokalnega pomena na območju Občine Polzela oziroma je ovrednotena kot kulturna dediščina (enota je vpisana v Register kulturne dediščine).
1. **Višina razpoložljivih sredstev**

Višina razpisanih sredstev za leto 2021 je 6000 evrov in so zagotovljena v proračunu Občine Polzela za leto 2021 na proračunski postavki 180010 Kulturna in sakralna dediščina. Znesek sofinanciranja znaša največ do 80 % investicije (šteje se lastni vložek), pri čemer podrobnejša merila določi komisija pred pričetkom ocenjevanja vlog. DDV ni upravičen strošek.

1. **Določitev obdobja, v katerem morajo biti porabljena dodeljena sredstva**

Investicija mora biti končana v letu 2021, zahtevek za izplačilo mora biti posredovan najpozneje do 30. 11. 2021.

1. **Rok za prijavo in način za oddajo vlog**

Razpis bo odprt do porabe sredstev za posamezno leto.

Prijave na razpis se pošljejo v zaprti kuverti na naslov Občina Polzela, Malteška cesta 28, 3313 Polzela, z oznako »NE ODPIRAJ - SOFINANCIRANJE KULTURNIH PROJEKTOV V LETU 2020«. Na hrbtni strani se obvezno navedeta ime in naslov vlagatelja. Vloga mora biti izpolnjena na priloženem obrazcu z vsemi prilogami.

1. **Datum odpiranja vlog za dodelitev sredstev**

Vloge se odpirajo mesečno do porabe sredstev, oddajo se do 20. v mesecu, javno odpiranje je vsak zadnji petek v mesecu ob 8. uri.

1. **Obravnavo vlog in rok, v katerem bodo potencialni prejemniki obveščeni o izidu javnega razpisa**

Za obravnavo, ocenjevanje in vrednotenje vlog ter izbor se poleg razpisne dokumentacije uporabljajo določbe veljavnih zakonskih in podzakonskih predpisov, zlasti na področju izvrševanja proračuna, splošnega upravnega postopka in kulture. Prispele vloge bo pregledala in strokovno ocenila tričlanska komisija, imenovana s strani župana Občine Polzela (komisija).

1. **Navedba dokumentacije, ki mora biti priložena k vlogi:**
* vloga za sofinanciranje na priloženem obrazcu z opisom nameravanega posega,
* kulturnovarstveno soglasje Zavoda za varstvo kulturne dediščine Slovenije,
* dovoljenje za poseg v prostor, v skladu z veljavnimi predpisi s področja gradnje,
* podpisana izjava,
* parafiran vzorec pogodbe.
1. **Razpisna dokumentacija obsega:**
* besedilo razpisa,
* vlogo za sofinanciranje – obrazec 1,
* merila za dodeljevanje v razpisu zagotovljenih sredstev – obrazec 2,
* vzorec pogodbe o sofinanciranju – obrazec 3,
* zahtevek za izplačilo – obrazec 4,
* poročilo o izvedenih projektih – obrazec 5.
1. **Razpisna dokumentacija in informacije**

Razpisna dokumentacija je objavljena na občinski spletni strani: <https://www.polzela.si>. Zainteresirani jo lahko dvignejo tudi na sedežu Občine Polzela, Malteška cesta 28, 3313 Polzela, v času uradnih ur.

Dodatne informacije lahko zainteresirani vlagatelji pridobijo po elektronski pošti: petra.siter@polzela.si ali po telefonu: 03/70 33 226 v času uradnih ur, kontaktna oseba: Petra Siter.

Številka: 622-1/2021-1

Datum: 25. 2. 2021

Jože Kužnik l.r.

Župan